cyanic-selkie/wikianc huggingface dataset:
Κάρλος Σαντάνα
Αλλαγή στυλ και πνευματισμός : 1972-79
Εκείνη την περίοδο η εταιρεία του Bill Graham ανέλαβε τη διαχείριση των θεμάτων του συγκροτήματος. Ο Graham κατέκρινε τον Σαντάνα για τη στροφή του στη τζαζ και και πρότεινε ότι έπρεπε να επαναφέρει το συγκρότημα στον έντονο ethnic ήχο που τους έκανε διάσημους. Ο Σαντάνα επίσης παρατήρησε και ο ίδιος πως η μουσική κατεύθυνση που είχε πάρει το συγκρότημα είχε ξενίσει πολλούς οπαδούς. Παρόλο που τα άλμπουμ και οι εμφανίσεις έπαιρναν καλές κριτικές στους κύκλους της τζαζ και της fusion τζαζ,οι πωλήσεις είχαν πέσει.
Ο Σαντάνα,μαζί με τον Tom Coster,τον παραγωγό David Rubinson και τον Chancler,σχημάτισαν άλλη μια έκδοση των Santana προσθέτοντας τον τραγουδιστή Greg Walker. Το άλμπουμ Amigos του 1976 το οποίο περιείχε τα τραγούδια " Dance, Sister, Dance " και " Let it Shine " είχε έντονο funk και latin ήχο. Το άλμπουμ πήρε αρκετό χρόνο σε ραδιοφωνικούς σταθμούς που έπαιζαν ροκ με το ορχηστρικό " Europa (Earth's Cry Heaven's Smile) " και επανέφερε τους Santana στα charts. Το 1976 το περιοδικό Rolling Stone έκανε ένα δεύτερο εξώφυλλο για το συγκρότημα " Οι Santana επιστρέφουν ".
Τα άλμπουμ που δημιουργήθηκαν στα τέλη της δεκαετίας του 1970 ακολούθησαν την ίδια φόρμουλα,παρόλο που έγιναν αρκετές αλλαγές στο σχήμα. Μεταξύ των νέων μελών ήταν ο Raul Rekow στα κρουστά,ο οποίος μπήκε στο συγκρότημα στις αρχές του 1977. Οι σημαντικότερες εμπορικές προσπάθειες του συγκροτήματος αυτής της περιόδου ήταν μια έκδοση της επιτυχίας από το άλμπουμ Zombies, " She's not there " στο διπλό άλμπουμ του 1977 Moonflower.
Η σχετική επιτυχία των άλμπουμ του συγκροτήματος αυτή την περίοδο επέτρεψαν στον Σαντάνα να κυνηγήσει μια σόλο καριέρα χρηματοδοτούμενη από το CBS. Αρχικά με το άλμπουμ Oneness: Silver Dreams - Golden Reality το 1979 και το The Swing of Delight το 1980 στα οποία συμμετείχαν μερικοί από τους μουσικούς του ήρωες : Ο Herbie Hancock,ο Wayne Shorter,ο Ron Carter και ο Tony Williams από τη θρυλική πεντάδα της δεκαετίας του 1960 του Μάιλς Ντέιβις.
Οι πιέσεις και οι πειρασμοί της ζωής του διάσημου μουσικού της ροκ και οι απαιτήσεις του πνευματικού τρόπου ζωής που απαιτούσαν ο γκουρού Sri Chinmoy και οι οπαδοί του ήρθαν σε ρήξη κάτι το οποίο προκάλεσε σημαντικό στρες στην τρόπο ζωής του Σαντάνα και το γάμο του. Άρχιζε να συνειδητοποιεί όλο και περισσότερο τους παράλογους κανόνες που επέβαλε ο Chinmoy στη ζωή του και ειδικά την άρνηση του να επιτρέψει στο Σαντάνα και τη Ντέμπορα να ξεκινήσουν οικογένεια. Ένιωσε επίσης ότι η φήμη του χρησιμοποιείται από το γκουρού για να αυξήσει τη δημοτικότητα του. Ο Σαντάνα και η Ντέμπορα διέκοψαν τις σχέσεις τους με τον Chinmoy το 1982.
Δεκαετία του 1980
Ακολούθησαν πολλά δημοφιλή singles από τον Σαντάνα και το συγκρότημα του. Τα " Winning " του 1981 (από το Zebop) και " Hold On " (ένα remake του τραγουδιού του Καναδού καλλιτέχνη Ian Thomas) το 1982 έφτασαν και τα δύο στο τοπ 20. Μετά τη διακοπή των σχέσεων του με τον Chinmoy,ο Σαντάνα μπήκε στο στούντιο για να ηχογραφήσει άλλο ένα σόλο άλμπουμ με τον Keith Olson και τον θρυλικό παραγωγό της R&B Τζέρι Γουέξλερ. Το άλμπουμ του 1983 Havana Moon αναθεώρησε τις αρχικές μουσικές εμπειρίες του Σαντάνα στην Τιχουάνα με το "Who do you love" του Bo Diddley και το κομμάτι του τίτλου "Havana Moon" από τον Chuck Berry. Οι συμμετέχοντες στο άλμπουμ ήταν οι Booker T. Jones,οι The Fabulous Thunderbirds,ο Γουίλι Νέλσον,μέχρι και το γκρουπ των "μαριάτσι" του πατέρα του Σαντάνα. Ο Σαντάνα και πάλι τίμησε τις αρχικές του ροκ ρίζες ηχογραφόντας το τραγούδι της ταινίας La Bamba, η οποία βασίστηκε στην τραγικά μικρή ζωή του θρύλου της ροκ εν ρολ Ritchie Valens με πρωταγωνιστή τον Lou Diamond Phillips.
Το γκρουπ Santana επέστρεψε με το νέο άλμπουμ Freedom το 1987.
Έχοντας κουραστεί από την προσπάθεια να κατευνάσει τα στελέχη των δισκογραφικών γράφοντας επιτυχίες,ο Σαντάνα άρχισε να απολαμβάνει τις guest εμφανίσεις που έκανε με αξιοσημείωτους μουσικούς όπως το συγκρότημα jazz fusion Weather Report,με τον πιανίστα της τζαζ McCoy Tyner,με το θρύλο της μπλουζ John Lee Hooker,με τον Φρανκ Φρανκλιν,με τον κιθαρίστα των Living Colour Vernon Reid,και τον τραγουδιστή από τη Δυτική Αφρική Salif Keita. Αυτός και ο Mickey Hart από τους Grateful Dead αργότερα ηχογράφησαν και έπαιξαν μαζί με τον Νηγιριανό ντράμερ Babatunde Olatunji ο οποίος συνέθεσε ένα από τα διάσημα ντραμ σόλο του Σαντάνα το 1960,το Jingo. Το 1988 ο Σαντάνα κανόνισε μια επανένωση με τα παλαιά μέλη του συγκροτήματος Santana για μια σειρά συναυλιών. Η δισκογραφική CBS κυκλοφόρησε μια αναδρομή 20 ετών των επιτυχιών του συγκροτήματος με το διπλό άλμπουμ Viva Santana!. Τον ίδιο χρόνο ο Σαντάνα δημιούργησε ένα ορχηστρικό συγκρότημα τζαζ στο οποίο συμμετείχε ο θρύλος της τζαζ Wayne Shorter στο σαξόφωνο. Το συγκρότημα περιείχε επίσης τον Patrice Rushen στα πλήκτρα,τον Alphonso Johnson στο μπάσο,τον Armando Peraza και τον Chepito Areas στα κρουστά και τον Leon "Ndugu" Chancler στα ντραμς. Έκαναν μια μικρή περιοδεία και έλαβαν πολύ θετικές κριτικές από το μουσικό τύπο ο οποίος συνέκρινε την προσπάθεια τους με την εποχή του Caravanserai (1972). Ο Σαντάνα κυκλοφόρησε άλλο ένα σόλο άλμπουμ,το Blues for Salvador (1987) το οποίο κέρδισε βραβείο Grammy για την καλύτερη ροκ μουσική απόδοση.
Το 1990 ο Σαντάνα εγκατέλειψε την Columbia Records μετά απο 22 χρόνια και υπέγραψε με την Polygram. Την επόμενη χρονιά έκανε μια guest εμφάνιση στο άλμπουμ Solo Para Ti (1991) του Ottmar Liebert στα τραγούδια "Reaching out 2 U" και μια διασκευή δικού του τραγουδιού,του "Samba Pa Ti". To 1992 ο Σαντάνα προσέλαβε το συγκρότημα Phish για να ανοίγει τις συναυλίες του.
Επιστροφή στις εμπορικές επιτυχίες
Ο Σαντάνα ξεκίνησε τη δεκαετία του 1990 με ένα νέο άλμπουμ,το Spirits Dancing in the Flesh το 1990. Ακολούθησε το Milagro το 1992,το live άλμπουμ Sacred Fire το 1993 και το Brothers (μια συνεργασία με τον αδερφό του Jorge και τον ανηψιό του Carlos Hernandez) το 1994. Αλλά οι πωλήσεις δεν ήταν καλές. Ο Σαντάνα έκανε μεγάλες περιοδείες τα επόμενα χρόνια αλλά δεν υπήρξαν άλλες κυκλοφορίες άλμπουμ και σε βάθος χρόνου δεν είχε καν δισκογραφικό συμβόλαιο. Όμως,ο Clive Davis της Arista Records ο οποίος είχε δουλέψει με τον Σαντάνα στην Columbia Records,του προσέφερε συμβόλαιο και τον ενθάρρυνε να ηχογραφήσει ένα άριστο άλμπουμ με κυρίως νέους καλλιτέχνες. Το αποτέλεσμα ήταν το Supernatural του 1999 το οποίο περιείχε συνεργασίες με τους Everlast, Rob Thomas των Matchbox Twenty, Eric Clapton, Lauryn Hill, Wyclef Jean, Cee Lo Green, Maná, Dave Matthews, K. C. Porter, J. B. Eckl, και άλλους.
Παρ' όλα αυτά,το single που κυκλοφόρησε ήταν αυτό που τράβηξε την προσοχή τόσο των θαυμαστών όσο και της μουσικής βιομηχανίας. Το Smooth,ένα δυναμικό κομμάτι το οποίο συνtέθηκε και εκτελέστηκε από τον Rob Thomas των Matchbox Twenty εμπλουτίστηκε με τις κιθαριστικές μελωδίες του Σαντάνα. Η ενέργεια του κομματιού έγινε αμέσως εμφανής στο ράδιο,και παιζόταν σε πάρα πολλούς σταθμούς. Το Smooth πέρασε 12 εβδομάδες στο #1 της λίστας Billboard Hot 100 και έγινε το τελευταίο #1 single της δεκαετίας του 1990. Το βίντεο κλιπ το οποίο γυρίστηκε σε μια λατινοαμερικάνικη γειτονιά,έγινε επίσης πολύ γνωστό. Το Supernatural έφτασε στο #1 στα charts των Η.Π.Α. και το single που ακολούθησε,το "Maria Maria",στο οποίο συμμετείχε το duo της R&B "The Product G&B",επίσης έφτασε στο #1 και παρέμεινε εκεί για 10 εβδομάδες την άνοιξη του 2000. Το Supernatural πούλησε πάνω από 15 εκατομμύρια δίσκους στις Η.Π.Α.,κάνοντας το τη μεγαλύτερη επιτυχία του Σαντάνα με διαφορά.
Ο Κάρλος Σαντάνα,μαζί με τα άτομα του συγκροτήματος Santana από τα 2 πρώτα άλμπουμ τους,εισήχθησαν στο Rock and Roll Hall of Fame το 1998. Έπαιξε το "Black Magic Woman" με τον συνθέτη του τραγουδιού,τον ιδρυτή των Fleetwood Mac,Peter Green. Ο Green εισήχθη στο Hall of Fame την ίδια βραδιά.
Το 2000 το Supernatural κέρδισε 9 βραβεία Grammy (8 για τον Σαντάνα προσωπικά),συμπεριλαμβανομένων των Άλμπουμ της χρονιάς,Δίσκος της χρονιάς για το Smooth,και Τραγούδι της χρονιάς για τους Thomas και Itaal Shur. Οι ομιλίες του Σαντάνα όταν έλαβε τα βραβεία περιέγραψαν τα συναισθήματα του για τη θέση της μουσικής στην πνευματική ύπαρξη του ατόμου. Αργότερα την ίδια χρονιά στα Latin Grammy Awards κέρδισε 3 βραβεία συμπεριλαμβανομένου του "Δίσκος της χρονιάς". Το 2001,οι κιθαριστικές ικανότητες του Σαντάνα προστέθηκαν στο τραγούδι "Whatever Happens" του Μάικλ Τζάκσον από το άλμπουμ Invincible.
Το 2002 ο Σαντάνα κυκλοφόρησε το Shaman,επαναφέροντας τη χρήση των guest καλλιτεχνών όπως έκανε στο Supernatural,με τους P.O.D. και Seal. Παρόλο που το άλμπουμ δεν ήταν η τεράστια επιτυχία που ήταν ο προκάτοχος του,έβγαλε 2 δημοφιλή κομμάτια. Το "The Game of Love" που συμμετείχε η Michelle Branch έφτασε στο #5 του Billboard Hot 100 και έμεινε πολλές εβδομάδες στην κορυφή του πίνακα Billboard Adult Contemporary, και το "Why don't You & I" το οποίο συντέθηκε και στο οποίο συμμετείχε ο Τσαντ Κρέγκερ από το γκρουπ Nickelback (το αρχικό και ένα remix με τον Alex Band από το γκρουπ The Calling συνδυάστηκαν στην κατάταξη στα charts) το οποίο έφτασε στο #8 του Billboard Hot 100. Το "The Game of Love" κέρδισε το βραβείο Grammy για την καλύτερη ποπ συνεργασία με φωνητικά.
Στις αρχές του Αυγούστου το 2003,ο Σαντάνα κατατάχθηκε 15ος στη λίστα του περιοδικού Rolling Stone με τους "100 καλύτερους κιθαρίστες όλων των εποχών".
Στις 21 Απριλίου του 2005 ο Σαντάνα τιμήθηκε ως Είδωλο της BMI στα 12α ετήσια βραβεία BMI Latin Awards. Ο Σαντάνα έγινε ο πρώτος στιχουργός που έγινε Είδωλο της BMI στα βραβεία Latin Awards της εταιρείας. Η διάκριση αυτή δόθηκε σε έναν δημιουργό που είναι "μοναδική και ανεξίτηλη επιρροή για γενιές καλλιτεχνών".
Το άλμπουμ του Σαντάνα "All that I am" που κυκλοφόρησε το 2005 αποτελείται κυρίως από συνεργασίες με άλλους καλλιτέχνες. Στο πρώτο single,το "I'm feeling you" συμμετείχαν πάλι οι Michelle Branch και το συγκρότημα The Wreckers. Μερικοί από τους άλλους μουσικούς που συμμετείχαν αυτή τη φορά ήταν ο Steven Tyler των Aerosmith,ο Κερκ Χάμμετ των Μετάλικα,ο σταρ της hip hop/reggae Sean Paul και ο τραγουδιστής R&B Joss Stone. Τον Απρίλιο και το Μάιο του 2006,ο Σαντάνα έκανε τουρ στην Ευρώπη όπου προώθησε το συγκρότημα του γιου του,του Σαλβαντόρ Σαντάνα έχοντας το να του ανοίγει τις συναυλίες.
Το 2007 ο Σαντάνα συμμετείχε μαζί με τους Sheila E και Jose Feliciano στο άλμπουμ της Gloria Estefan "90 Milias",στο single "No Llores". Επίσης ένωσε πάλι τις δυνάμεις του με τον Chad Kroeger για το single - επιτυχία "Into the night".
To 2008,ακούστηκε πως ο Σαντάνα συνεργαζόταν με τον παιδικό του φίλο Marcelo Vieira στο σόλο άλμπουμ του "Acoustic Demos",το οποίο κυκλοφόρησε στο τέλος του χρόνου. Περιείχε κομμάτια όπως το "For Flavia" και το "Across the Grave",και υπήρχε η φήμη ότι το τελευταίο είχε βαριά μελωδικά σόλο από τον Σαντάνα.
Ο Κάρλος Σαντάνα έπαιξε στον τελικό του American Idol του 2009 με τους 13 καλύτερους φιναλίστς όπου εκτελέστηκαν κομμάτια από διάφορους όπως τους KISS,τους Queen και τον Rod Stewart. Στις 8 Ιουλίου του 2009,ο Κάρλος Σαντάνα εμφανίστηκε στο Ολυμπιακό Στάδιο της Αθήνας με το 10μελές συγκρότημα του στα πλαίσια του ευρωπαϊκού τουρ " Supernatural Santana - A Trip through the Hits ". Στις 10 Ιουλίου του 2009 εμφανίστηκε επίσης στο Στάδιο του Φιλίππου του 2ου στα Σκόπια. Με μια συναυλία διάρκειας 2.5 ωρών και 20.000 θεατές,ο Σαντάνα εμφανίστηκε σε εκείνη την περιοχή για πρώτη φορά. Το "Supernatural Santana – A Trip through the Hits" παιζόταν στο ξενοδοχείο Hard Rock του Λας Βέγκας για όλο το 2011.
Ο Σαντάνα εμφανίστηκε σαν χαρακτήρας προς επιλογή στο παιχνίδι Guitar Hero 5. Μια ζωντανή ηχογράφηση του κομματιού του "No One to Depend On" συμπεριλαμβάνεται στο παιχνίδι,το οποίο κυκλοφόρησε την 1η Σεπτεμβρίου του 2009. Πιο πρόσφατα,το 2011,3 τραγούδια του Σαντάνα έγιναν διαθέσιμα για κατέβασμα από το πρόγραμμα εκμάθησης κιθάρας Rocksmith : " Oye Como Va","Smooth" και "Black Magic Woman/Gypsy Queen".
Ο Σαντάνα από το 2007 έχει ανοίξει μια αλυσίδα restaurant με μεξικάνικο φαγητό που λέγεται "Maria Maria". Είναι μια προσπάθεια από κοινού με τον σεφ Roerto Santibanez. Βρίσκονται στο Temple της Αριζόνα,στο Mill Valley(έχει κλείσει),στο Walnut Creek,στο Danville και στο San Diego της Καλιφόρνια,στο Austin του Texas και στο Boca Raton της Florida.
Επιρροές
Γύρω στην ηλικία των 8,ο Σαντάνα "έπεσε στην επιρροή" των καλλιτεχνών της blues όπως ο B.B. King,ο Jaier Batiz και ο John Lee Hooker. Τα κιθαριστικά σόλο του κιθαρίστα της jazz/gypsy της δεκαετίας του 1960 Gabor Szabo επηρέασαν επίσης πολύ το παίξιμο του Σαντάνα. Και μάλιστα,η σύνθεση "Gypsy Queen" του Szabo χρησιμοποιήθηκε σαν το δεύτερο μέρος της διασκευής του "Black Magic Woman" του Peter Green από τον Σαντάνα σε σημείο που ήταν ακριβώς ίδιες και οι νότες. Το ορχηστρικό άλμπουμ "Shape Shifter" του Σαντάνα το 2012 περιέχει ένα κομμάτι που λέγεται "Mr. Szabo" προς τιμήν του Gabor Szabo. Ο Σαντάνα αναφέρει επίσης τους Jimi Hendrix, Mike Bloomfield, Hank Marvin & Peter Green ως σημαντικές επιλογές. Θεωρούσε τον Bloomfield μέντορα του,αναφέροντας μια συνάντηση που είχε με αυτόν στο San Francisco στον πρόλογο που έγραψε για τη βιογραφία του Bloomfield,"Michael Bloomfield: If You Love These Blues - An Oral History" to 2000.
Κιθάρες και εφέ
Ο Σαντάνα έπαιζε μια κόκκινη Gibson SG Specal στο φεστιβάλ του Woodstock. Στο διάστημα μεταξύ της κυκλοφορίας του Abraxas και του Santana III (1970-1972) χρησιμοποιούσε διαφορετικές Gibson Les Pauls και μια Black Gibson SG Special. Από το 1976 ως και το 1982 η κύρια κιθάρα του ήταν μια Yamaha SG 175B και μερικές φορές μια λευκή Gibson SG Custom. Το 1982 ξεκίνησε να χρησιμοποιεί μια custom PRS 24. Το 1988 η εταιρεία PRS άρχισε να φτιάχνει εξειδικευμένα μοντέλα "Σαντάνα" τα οποία χρησιμοποιεί ο Σαντάνα στις συναυλίες του από τότε.
Ο Σαντάνα αυτή την περίοδο χρησιμοποιεί την κιθάρα Santana II με PRS Santana II pickups,μπάρα τρέμολου και διαμέτρου .009-.042 D'Addario χορδές. Παίζει επίσης με μια PRS Santana Multidimensional (MD). Οι κιθάρες Santana έχουν λαιμό φτιαγμένο από μονοκόμματο μαόνι και ταστιέρα από ροδόξυλο (μερικές έχουν το πολύ σπάνιο βραζιλιάνικο ροδόξυλο). Αυτό βοηθάει στην παραγωγή της απαλής χροιάς για την οποία είναι διάσημος.
Μοντέλα "Σαντάνα" :
Ο Σαντάνα χρησιμοποιεί επίσης μια κλασσική κιθάρα,χρησιμοποιούσε την Alvarez Yairi CY127CE με χορδές Alvarez,τα τελευταία χρόνια από το 2009 χρησιμοποιεί μια ειδική ημι-κοίλη κιθάρα,την Toru Nittono's “Model-T” Jazz Electric Nylon.
Ο Σαντάνα δεν χρησιμοποιεί πολλά πετάλια για εφέ. Η PRS κιθάρα του συνδέεται με ένα πετάλι Mu-Tron wah wah (ή πιο πρόσφατα με ένα Dunlop 535Q wah και ένα πετάλι T-Rex Replica delay και μετά σε ένα ειδικό Jim Dunlop switcher το οποίο με τη σειρά του είναι συνδεμένο σε διάφορους ενισχυτές.
Ο Σαντάνα χρησιμοποιεί 2 διαφορετικές πένες : τη μεγάλη τριγωνική Dunlop που χρησιμοποιεί εδώ και τόσα χρόνια και την V-Pick Freakishly Large Round.
Ενισχυτές
Ο χαρακτηριστικός ήχος της κιθάρας του Σαντάνα προκύπτει από τις κιθάρες "Σαντάνα" PRS οι οποίες συνδέονται σε διάφορους ενισχυτές. Οι ενισχυτές αποτελούνται από ένα Mesa Boogie Mark I,ένα Dumble Overdrive Reverb και πιο πρόσφατα έναν ενισχυτή Bludotone. Ο Σαντάνα συγκρίνει την τονική ποιότητα του κάθε ενισχυτή με αυτή ενός τραγουδιστή που παράγει κεφαλικούς/ρινικούς τόνους,θωρακικούς τόνους και κοιλιακούς τόνους. Υπάρχει ένα τριπλό switcher στην πεταλιέρα του Κάρλος ώστε να τον βοηθάει να αλλάζει μεταξύ ενισχυτών. Συχνά οι μοναδικοί τόνοι των ενισχυτών αναμειγνύονται δημιουργώντας ένα πλουσιότερο τόνο.
Επίσης πρόσθεσε το "Boogie" στην ονομασία "Mesa Boogie". Ο Σαντάνα θεωρείται ο εμπνευστής του δημοφιλούς ονόματος του ενισχυτή της Mesa όταν τον δοκίμασε μια φορά και είπε "That little thing really Boogies!".
Ο Σαντάνα συνδυάζει μια κεφαλή Mesa/Boogie Mark I η οποία περνάει μέσα από ένα Boogie cabinet με Altec 417-8H (ή πιο πρόσφατα JBL E120s) ηχεία,και ένα Dumble Overdrive Reverb ή ένα Dumble Overdrive Special τα οποία περνάνε μέσα από ένα Brown ή Marshall 4x12 cabinet με Celestion G12M "Greenback" ηχεία ανάλογα με τον επιθυμητό ήχο. Χρησιμοποιούνται μικρόφωνα Shure KSM-32 για να ενισχυθεί ο ήχος ο οποίος πάει στα μεγάφωνα. Επίσης,χρησιμοποιείται κυρίως ένας ενισχυτής Fender Cyber-Twin Amp.
Στα πρώτα χρόνια της καριέρας του ο Σαντάνα χρησιμοποιούσε μερικούς GMT transistor ενισχυτές και ένα Fender Twin. Το σύστημα GMT 226A χρησιμοποιήθηκε στο Woodstock όπως επίσης και κατά τις ηχογραφήσεις του πρώτου άλμπουμ του Σαντάνα. Εκείνη την περίοδο ο Σαντάνα ξεκίνησε να χρησιμοποιεί το Fender Twin,το οποιο χρησιμοποιούσε στο ντεμπούτο και στη συνέχεια στις ηχογραφήσεις του Abraxas.
Προσωπική ζωή
Ο Κάρλος Σαντάνα έγινε πολίτης των Η.Π.Α. το 1965. Στις 19 Οκτωβρίου του 2007 η σύζυγος των 34 ετών,Ντέμπορα Σαντάνα,κατέθεσε αίτηση διαζυγίου αναφέροντας "άσπονδες διαφορές".
Ο Κάρλος Σαντάνα αρραβωνιάστηκε την Σίντι Μπλάκμαν αφού της έκανε πρόταση κατά τη διάρκεια μιας συναυλίας του Universal Tone Tour στο Tinley Park του Chicago, Illinois στις 9 Ιουλίου του 2010. Ζουν στο Λας Βέγκας.
Εξωτερικοί σύνδεσμοι
Κατηγορία:Μεξικανοί μουσικοί Κατηγορία:Ροκ μουσικοί Κατηγορία:Μπλουζ μουσικοί Κατηγορία:Κιθαρίστες Κατηγορία:Νικητές World Music Awards Κατηγορία:Βραβευμένοι με Γκράμι
Ελάχιστη Βάση Εισαγωγής
Η Ελάχιστη Βάση Εισαγωγής (ΕΒΕ) είναι θεσμοθετημένη ελάχιστη βάση μορίων, που καθορίζεται από το Υπουργείο Παιδείας και Θρησκευμάτων για την πρόσβαση των υποψηφίων (αποφοίτων Λυκείων) στα Ανώτατα Εκπαιδευτικά Ιδρύματα (ΑΕΙ) της Ελλάδας. Καθιερώθηκε επί υπουργείας Νίκης Κεραμέως τον Ιανουάριο 2021, και εφαρμόστηκε για πρώτη φορά στις πανελλαδικές εξετάσεις τον Ιούνιο του 2021.
Στοχοθεσία και διαμόρφωση
Σύμφωνα με τον νομοθέτη, η ρύθμιση μιας τέτοιας ελάχιστης βάσης γίνεται για τη διασφάλιση των ακαδημαϊκών προϋποθέσεων της επιτυχούς φοίτησης αλλά επίσης και της έγκαιρης ολοκλήρωσης των σπουδών των υποψηφίων φοιτητών στην ανώτατη τριτοβάθμια εκπαίδευση. Θεωρείται ότι διαμέσου της θεσμοθέτησης μιας Ελάχιστης Βάσης Εισαγωγής θα επιτευχθεί η ποιοτική αναβάθμιση των σπουδών στα ελληνικά ΑΕΙ.
Γενικά, η ΕΒΕ διαμορφώνεται ενιαία από συσχέτιση των μέσων όρων των επιδόσεων βαθμολογίας των υποψηφίων. Οι μέσοι όροι είναι εκείνοι που επιτεύχθηκαν στα τέσσερα πανελλαδικώς εξεταζόμενα μαθήματα σε κάθε επιστημονικό πεδίο. Αυτός πολλαπλασιάζεται με έναν συντελεστή (ο οποίος ορίζεται, συνήθως, στο 0,80 – 1,00 – 1,20 της ΕΒΕ) που αποφασίζεται από το κάθε τμήμα ΑΕΙ, σε κάθε ελληνικό πανεπιστήμιο ή πολυτεχνείο, και το οποίο στρογγυλοποιείται στο δεύτερο δεκαδικό ψηφίο. Ο συντελεστής θα πρέπει να ευρίσκεται εντός του διαστήματος ελάχιστης και μέγιστης τιμής.
Προϋποθέσεις εισαγωγής
Για να επιτύχει ένας υποψήφιος, θα πρέπει στις πανελλαδικές εξετάσεις να αποδώσει βαθμολογική επίδοση ίση ή μεγαλύτερη της ΕΒΕ ανά σχολή, τμήμα ή εισαγωγική κατεύθυνση (λ.χ. >8,26 με άριστα το 20). Στα τμήματα των ΑΕΙ, που εντάσσονται σε περισσότερα του ενός επιστημονικά πεδία, για τον υπολογισμό της ΕΒΕ λαμβάνεται υπόψη ο μικρότερος μέσος όρος των μέσων όρων των πανελλαδικά εξεταζόμενων μαθημάτων των επιστημονικών πεδίων, στα οποία περιλαμβάνονται τα συγκεκριμένα τμήματα.
Η ελάχιστη και η μέγιστη τιμή του συντελεστή της ΕΒΕ καθορίζεται με απόφαση του υπουργού Παιδείας πριν από το τέλος του Ιουνίου κάθε έτους, μετά από τις εισηγήσεις των ίδιων των ΑΕΙ.
Εφαρμογή
Η Σύνοδος των Πρυτάνεων των ελληνικών ΑΕΙ τάχθηκε εξαρχής θετικά και υπέρ της θέσπισης της ΕΒΕ.
Ωστόσο, η εφαρμογή της ΕΒΕ έχει προκαλέσει και αρκετά θετικά σχόλια αλλά και πολλά αρνητικά σχόλια και κριτική.
Το πρώτο έτος εφαρμογής της (2021) επέφερε τις ακόλουθες κατώτερες τιμές για την εισαγωγή υποψηφίων στα ελληνικά ΑΕΙ :
Η Ελάχιστη Βάση Εισαγωγής αποτέλεσε κεντρικό θέμα της πολιτικής αντιπαράθεσης κατά την προεκλογική περίοδο στις εθνικές εκλογές του Μαΐου 2023.
Παραπομπές
Κατηγορία:Δευτεροβάθμια εκπαίδευση Κατηγορία:Ανώτατα εκπαιδευτικά ιδρύματα στην Ελλάδα
Προκριματικά Παγκοσμίου Κυπέλλου Ποδοσφαίρου 2014 (Μπαράζ ΑΦΚ – ΚΟΝΜΕΜΠΟΛ)
Τα μπαράζ του Παγκοσμίου Κυπέλλου Ποδοσφαίρου 2014 μεταξύ της Ασιατικής Συνομοσπονδίας Ποδοσφαίρου και της Ποδοσφαιρικής Συνομοσπονδίας Νοτίου Αμερικής ήταν ένας διπλός αγώνας εντός-εκτός έδρας μεταξύ της Εθνικής Ιορδανίας, η οποία νίκησε στον πέμπτο γύρο των προκριματικών του Παγκοσμίου Κυπέλλου Ποδοσφαίρου 2014 της ΑΦΚ, και της Εθνικής Ουρουγουάης, η οποία κατέκτησε την 5η θέση στα Προκριματικά του Παγκοσμίου Κυπέλλου Ποδοσφαίρου 2014 της ΚΟΝΜΕΜΠΟΛ.
Οι αναμετρήσεις διεξήχθησαν στις 13 και 20 Νοεμβρίου 2013.
Σύνοψη αγώνων
Η Ουρουγουάη συμμετείχε στα συγκεκριμένα μπαράζ άλλες τρεις φορές: το 2002, όπου αντιμετώπισε την Εθνική Αυστραλίας, όπου προκρίθηκε στο Παγκόσμιο Κύπελλο Ποδοσφαίρου 2002 (1-0 εκτός, 3-0 εντός), το 2006 όπου αγωνίστηκε και πάλι με την Αυστραλία, αλλά αυτή τη φορά αποκλείστηκε στα πέναλτι με 4-2 (1-1 συνολικό σκορ) και το 2010, όπου αντιμετώπισε την Κόστα Ρίκα, όπου τη νίκησε με συνολικό σκορ 2-1 και προκρίθηκε στο Παγκόσμιο Κύπελλο Ποδοσφαίρου 2010.
Η Ιορδανία αγωνίστηκε για πρώτη φορά στα μπαράζ.
Η κλήρωση για ποιος αγώνας θα είναι εντός ή εκτός έγινε στις 30 Ιουλίου 2011 από τη FIFA.
Παραπομπές
Κατηγορία:Προκριματικά Παγκοσμίου Κυπέλλου Ποδοσφαίρου 2014 (ΚΟΝΜΕΜΠΟΛ) Κατηγορία:Προκριματικά Παγκοσμίου Κυπέλλου Ποδοσφαίρου 2014 (ΑΦΚ)
Το μεγάλο κατηγορώ
Η ταινία "Το μεγάλο κατηγορώ" (πρωτότυπος τίτλος Boomerang) γνωστή και ως Ο ένας ήταν προδότης είναι δικαστικό δράμα παραγωγής 1947 σε σκηνοθεσία Ελία Καζάν. Πρωταγωνιστές της ταινίας είναι ο Ντέινα Άντριους, η Τζέιν Γουάιατ, ο Τζέι Λι Κομπ, ο Άρθουρ Κένεντι και ο Καρλ Μάλντεν. Η ταινία βασίζεται σε άρθρο που δημοσιεύτηκε από το περιοδικό Reader's Digest σε μορφή διηγήματος.
Υπόθεση
Μια ήρεμη πόλη του Κονέκτικατ αναστατώνεται μετά τη δολοφονία ενός ιερέα, του πατέρα Λάμπερτ (Γουάρλεϊ Μπιρτς), που ήταν αγαπητός σε όλους της κατοίκους της περιοχής και που ζητούν δικαίωση για το φόνο του. Επτά αυτόπτες μάρτυρες περιγράφουν το συμβάν, αλλά ο δολοφόνος φαίνεται να είναι άφαντος. Η αστυνομία κάνει εξονυχιστικές έρευνες στην περιοχή χωρίς αποτέλεσμα. Μετά από δυο βδομάδες, ο αρχηγός της αστυνομίας Χάρολντ Ρόμπινσον (Τζέι Λι Κομπ) σκέφτεται να παραιτηθεί της υπόθεσης, αλλά αλλάζει γνώμη μετά από τις πιέσεις του γενικού εισαγγελέα, Χένρι Χάρβεϊ (Ντέινα Άντριους) κι αφού λαμβάνει ένα τηλεφώνημα από το Οχάιο, όπου ένας άνδρας, ο Τζον Γουόλντρον (Άρθουρ Κένεντι) που μοιάζει με εκείνον που περιέγραψαν οι μάρτυρες, συλλαμβάνεται για κατοχή όπλου και αναγκάζεται να επιστρέψει στο Κονέκτικατ. Μετά από μακρά ανάκριση, που διαρκεί δυο μέρες χωρίς ύπνο, ένας εξαντλημένος κι εκτός ελέγχου Γουόλντρον υπογράφει μια ομολογία προκειμένου να σταματήσει το βασανιστήριό του. Ο Γουόλντρον περνάει από προανάκριση και η υπόθεση παραπέμπεται στον Χάρβεϊ, ο οποίος ξεκινάει τις έρευνες σίγουρος για την ενοχή του Γουόλντρον. Αλλά τα στοιχεία που φαίνονταν μέχρι πριν από λίγο αδιάσειστα, δεν του φαίνονται αποδεικτικά της ενοχής του νεαρού άνδρα. Έτσι την ημέρα της δίκης, ο νεαρός εισαγγελέας παρουσιάζεται στο δικαστήριο ζητώντας την αναστολή της διώξεως του Γουόλντρον, προκαλώντας την οργή των πολιτών, αλλά και κάποιων φίλων του που έχουν πολιτικές σκοπιμότητες.
Πληροφορίες παραγωγής
Η υπόθεση του κατηγορούμενου που αθωώθηκε με τη βοήθεια του δημοσίου κατηγόρου είχε δημοσιευτεί στο περιοδικό Reader's Digest, σε μορφή διηγήματος και με έντονο το στοιχείο της μυθοπλασίας και το διασκεύασε για τη μεγάλη οθόνη ο Ρίτσαρντ Μέρφι. Ο Καζάν ήθελε να την γυρίσει εξ ολοκλήρου στο Μπρίτζφορντ του Κονέκτικατ όπου έλαβαν χώρα τα γεγονότα, αλλά τελικά δεν του δόθηκε άδεια και τα γυρίσματα πραγματοποιήθηκαν στο Στάμφορντ. Πρώτη επιλογή για το ρόλο του Χένρι Χάρβεϊ ήταν οι Φρέντρικ Μαρτς, Γουόλτερ Χιούστον και Τζόζεφ Κότεν, ενώ για το ρόλο του Ρόμπινσον προσεγγίστηκαν οι Τζον Άιρλαντ και Τζον Χόντιακ.
Το γεγονός που περιγράφεται στην ταινία αφορά τον φόνο ενός ιερέα στο Μπρίτζφορντ του Κονέκτικατ το 1924. Κάποιος άγνωστος τον πυροβόλησε από κοντινή απόσταση πίσω από το αυτί κι έπειτα κατάφερε να ξεφύγει. Οι αυτόπτες μάρτυρες του συμβάντος έμειναν κοκαλωμένοι για 10 λεπτά από τη φρίκη κι έπειτα φώναξαν το ασθενοφόρο. Ένοχος θεωρήθηκε ο πρώην στρατιώτης Χάρολντ Ίσραελ, που πάνω του βρέθηκε ένα περίστροφο κι ομολόγησε, παραπέμφθηκε σε δίκη, αλλά ο δημόσιος κατήγορος, Χόμερ Κάμινγκς, έκρινε ότι ήταν ένοχος. Ο Κάμινγκς έγινε χρόνια αργότερα Γενικός Εισαγγελέας των Η.Π.Α. υπό την προεδρία του Φραγκλίνου Ρούζβελτ.
Βραβεία
Ο Ελία Καζάν κέρδισε το βραβείο των Κριτικών της Νέας Υόρκης για την Καλύτερη Σκηνοθεσία, όπως επίσης και βραβείο National Board Of Review. Αλλά η ταινία προτάθηκε μόνο για Όσκαρ Σεναρίου, εφόσον η προσοχή εκείνη τη χρονιά ήταν στραμμένη στη δεύτερη ταινία που γύρισε ο σκηνοθέτης εκείνη τη χρονιά, το "Συμφωνία Κυρίων (Gentleman's Agreement)" που κέρδισε και το Όσκαρ Καλύτερης Ταινίας το 1947. Την ίδια χρονιά η ταινία συμμετείχε στο Φεστιβάλ των Καννών.
Βραβεία Ακαδημίας Κινηματογράφου (Όσκαρ)
Υποψηφιότητα:
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 1947 Κατηγορία:Αγγλόφωνες ταινίες Κατηγορία:Αμερικανικές ασπρόμαυρες ταινίες Κατηγορία:Ταινίες παραγωγής 20th Century Fox Κατηγορία:Δικαστικές ταινίες Κατηγορία:Ταινίες γυρισμένες στο Κονέκτικατ Κατηγορία:Αμερικανικές δικαστικές δραματικές ταινίες Κατηγορία:Ταινίες σε σκηνοθεσία Ελία Καζάν
Θόρφιν Καρλσέφνι
Ο Θόρφιν Καρλσέφνι (Thorfinn Karlsefni) (Σύμφωνα με τη σάγκα του Έρικ) ήταν Θαλασοπόρος από την Ισλανδία.
Ο Θόρφιν Καρλσέφνι ήταν Ισλανδός έμπορος ο οποίος είχε πάει στη Γροιλανδία να πουλήσει τα εμπορεύματα του. Εκεί άκουσε τις ιστορίες για τη νέα γη και τους Λέιφ, Θόρβαλντ και αποφάσισε να εποικίσει τη νέα χώρα.
Ξεκίνησε από τη Γροιλανδία με τρία πλοία και 160 άντρες τις οικογενειές τους και την περιουσία τους. Έφτασε στη Βίτλαντ και εκεί συνάντησε τους ιθαγενείς Σκέρλινγκ όπως τους είχε ονομάσει ο Θόρβαλντ Έρικσον. Στην αρχή έκαναν μαζί τους εμπορικές συναλλαγές με ανταλλαγή ειδών. Στη συνέχεια όμως άρχισαν αψιμαχίες μεταξύ τους αναγκάζοντας την αποστολή σταδιακά να αποχωρήσει από την περιοχή. Αυτή ήταν η τελευταία μαρτυρία για παρουσία Βίκινγκς στην Αμερικάνικη ήπειρο. Σταδιακά οι Βίκινγκς θα αποχωρήσουν και από τη Γροιλανδία ξεχνώντας τα νεα εδάφη.
Εγκιβωτισμός
Στην αφηγηματολογία, εγκιβωτισμός είναι η ένταξη μιας νέας αφηγηματικής ακολουθίας μέσα στη βασική αφήγηση. Πιο συγκεκριμένα, σε πολλά λογοτεχνικά κείμενα με αφηγηματικό χαρακτήρα, συναντάμε τη βασική ιστορία ή αλλιώς την κύρια αφήγηση, η οποία συμπληρώνεται με δευτερεύουσες ιστορίες που παρεμβάλλονται στην εξέλιξη της βασικής. Τέτοια κείμενα είναι η Οδύσσεια του Ομήρου, Το χειρόγραφο της Σαραγόσα του Γιαν Ποτότσκι κ.ά..
Πηγές
Κατηγορία:Λογοτεχνική ορολογία
Δημήτριος Φιλιππότης
Ο '''Δημήτριος Ζ. Φιλιππότης''' (Πύργος Τήνου, 1839 – Αθήνα, 28 Νοεμβρίου 1919) ήταν Έλληνας γλύπτης.
Βιογραφικά στοιχεία
αριστερά|μικρογραφία|Λιοντάρι έξω από τη [[Βίλα Καζούλη στην Κηφισιά]] thumb|left|231x231px|Ο Ξυλοθραύστης Γεννήθηκε στον Πύργο Τήνου και ήταν γιος του Ζαχαρία Φιλιππότη, γνωστού μαρμαρογλύπτη και εμπειρικού αρχιτέκτονα, ο οποίος είχε κατασκευάσει και αρκετούς ναούς μεταξύ των οποίων την Μονή Αγίου Παύλου στο Άγιο Όρος, στην ανέγερση της οποίας συμμετείχε όταν έφτασε στα δεκατρία του και ο Δημήτριος).
Ο Φιλιππότης πήρε τα πρώτα πρακτικά μαθήματα γλυπτικής κοντά στον πατέρα του και στη συνέχεια πραγματοποίησε κανονικές σπουδές γλυπτικής στην Ρώμη ως μαθητής των Έμιλ Βολφ και  Καρλ Φος. Με την επιστροφή του στην Ελλάδα, εργάστηκε κυρίως στην Αθήνα συμβάλλοντας σημαντικά στην προαγωγή της τέχνης του στην Ελλάδα. Ως καλλιτέχνης ήταν παραγωγικός. Ήταν δε ο πρώτος που εισήγαγε μία πιο ανάλαφρη θεματογραφία στη γλυπτική, που μέχρι τότε ήταν προσκολλημένη στον κλασικισμό. Έτσι δημιούργησε έργα που απεικονίζουν θέματα της καθημερινής ζωής απλών ανθρώπων.
Πολλά γλυπτά του κοσμούν δημόσιους χώρους της πρωτεύουσας: το Παιδί με σταφύλια στην Πλατεία Συντάγματος, ο Ξυλοθραύστης και ο Μικρός ψαράς στο Ζάππειο, ο Θεριστής, η Οπωροπώλις και η Άρτεμις με σκύλο στον κήπο του ΚΑΤ στην Κηφισιά, τα δύο επιβλητικά λιοντάρια στην σκάλα της Βίλας Καζούλη στην Κηφισιά, κ.ά. Έργα του επίσης βρίσκονται στην Εθνική Πινακοθήκη, στο Δημοτικό Βρεφοκομείο, στην Δημοτική Πινακοθήκη Αθηνών, στο Α΄ Νεκροταφείο Αθηνών (ταφικό μνημείο οικογένειας Κούππα, Αβέρωφ), στο Νεκροταφείο Πειραιώς, στην γενέτειρά του την Τήνο (Μουσείο Νεοελληνικής Γλυπτικής), καθώς και σε πλατείες, ναούς και νεκροταφεία άλλων πόλεων.
Χαρακτηριστικά αναφέρει ο Αλέξανδρος Φιλαδελφεύς: "Ἀποβλέψατε πρὸς μόνον τὸν 'Ξυλοθραύστην' τοῦ Τηνίου γλύπτου τοῦ ἐγγηράσαντος ἐν τῇ τέχνῃ, πλὴν στιβαροῦ ἒτι καὶ μὲ κατατομὴν γλύπτου τῆς Ἰταλικῆς Ἀναγεννήσεως, Φιλιππότου ἐν τῷ ἐπί τῆς λεωφόρου Πατησίων μικρῶ αὐτοῦ ἐργαστηρίῳ καὶ θέλετε καταπλαγῇ πρὸ τῇς ἐκτελέσεως. Νομίζεται ὃτι εὑρίσκεσθε πρὸ ἒργου Μυρωνείου, ἢ τινος μαθητοῦ τοῦ Σκόπα ἢ τοῦ Πυθαγόρα! Τοιαὐτη ἡ δύναμις ἡ ζωὴ τὸ μένος τὸ ἐμφυσηθὲν εἰς τὰς ἐκ μαρμάρου σάρκας τοῦ τὰ ἂριστα ἀττικὰ ἐφήβων γλυπτὰ ἀναπολοῦντες μείρακος ξυλοθραὐστου. Δι᾿ ἐμὲ τουλάχιστον ὁσάκις διερχόμενος θεῶμαι καὶ σύννους ἀτενίζω τὸ ἒξοχον τοῦτο ἒργον, οὐδὲν ὑπάρχει τὸ ἀσθενές, τὸ μειονεκτοῦν, τὸ ἐλασσούμενον. Τὸ πᾶν εἶνε εἰς τὴν θέσιν του. Ὃλα εἶνε θαυμαστῶς ἐξειργασμένα, μετ᾿ αὐστηρότητος ἀπαραμίλλου καὶ ὃλως ἀρχαΐκῆς. Ἀλλ᾿ ἐκτὸς τοῦ «Ξυλοθραύστου» πλεῖστα ἂλλα ἀξιοθαύμαστα ἒγλειψεν ὁ τήνιος καλλιτέχνης, οἷον τὸν «Ψαρρᾶν» τὸ θελκτικώτατον ἐν καδίσκῳ «λουόμενον νήπιον», πρὸς δὲ τοσαῦτα ἐν τῷ Νεκροταφεὶῳ γλυπτικὰ μνημεῖα καὶ προτομὰς ἀνδρῶν τε καὶ γυναικῶν, ἰδίᾳ μἰαν τὴν τῆς μεταστάσης λαοφιλήτου βασιλόπαιδος Ἀλεξάνδρας, πάντας μαρτυροῦντα τεχνίτην πρώτης δυνάμεως καὶ κλασικῆς, τολμῶμεν νὰ εἲπωμεν, τεχνοτροπίας. Πλὴν δυστυχῶς ἡ ἀφιλόστοργος καὶ ἂδικος ἑλληνική Πολιτεία οὐδέποτε τοιούτῳ περιφανεῖ ἀνδριαντοποιῷ δήμοσίον τι μνημεῖον ἀνέθετο, μόνον δ᾿ ἐσχάτως αἱ Πάτραι ἀναγνωρίσασαι τὴν ἀρετὴν τοῦ ἀνδρὀς ἐνεπιστεύθησαν τῷ Φιλιππότῃ τὴν τῆς προτομῆς τοῦ γλυκυτάτου ψάλτη τῆς «Γαλατείας» ἐκτέλεσιν. Μικρότατον τὸ ἒργον ἀλλ᾿ ὁπωσοῦν ἱκανοποιοῦν πως τὴν τετραυματισμένην φιλοτιμία τοῦ ἐξόχου γλύπτου!"Το 1908 τιμήθηκε με το Σταυρό του Σωτήρος ενώ το 1915 έλαβε το Μετάλλιο Γραμμάτων και Τεχνών.  Πέθανε στις 28 Νοεμβρίου του 1919 στην Αθήνα. Εγγονός του αδελφού του ήταν ο Μητροπολίτης Μεσογαίας Αγαθόνικος και δισέγγονος ο εκδότης Στρατής Φιλιππότης.
Βιβλιογραφία
Κατηγορία:Έλληνες γλύπτες Κατηγορία:Τάγμα του Σωτήρος
Ορσάγκο
Το Ορσάγκο (ιταλικά: Orsago) είναι ιταλικός δήμος στην Επαρχία του Τρεβίζο, στην περιφέρεια του Βένετου.
Παραπομπές
Κατηγορία:Δήμοι της Επαρχίας του Τρεβίζο
Φρεντ Μπέικερ
Ο Φρεντ Μπέικερ (Fred Baker, απεβ. 4 Ιουνίου 2008 )  ήταν Βρετανός σεναριογράφος και δημιουργός κόμικς. Ήταν ένας από τους πλέον παραγωγικούς και ποιοτικούς συγγραφείς στην ιστορία της βρετανικής εικονογραφημένης παραγωγής.
Ο Baker αρχικά εργαζόταν ως συγγραφέας ιστοριών για μικρά κορίτσια στον οργανισμό Amalgamated Press (για τα περιοδικά Chips, Film Fun, Valentine και Radio Fun). Από το 1966 εργάσθηκε ως ελεύθερος επαγγελματίας, ωστόσο μετά τη γνωριμία του με τον εκδότη της εταιρείας I.P.C., Μπάρι Τόμλινσον, στράφηκε στην αγορά εικονογραφημένων περιοδικών αθλητικής δράσης για αγόρια (Tiger, Roy of the Rovers, Valiant, Buster, Lion, Champ, Thunder κ.α.). Μία από τις πρώτες του δημιουργίες ήταν η σειρά Skid Kids (περιοδικό Buster, 1966-1971), ενώ επί σειρά πολλών ετών συνέγραψε τις σειρές Martin’s Marvellous Mini (Tiger), Tommy’s Troubles (Roy of the Rovers). Απασχολήθηκε στις εταιρείες D.C. Thomson και I.P.C./Fleetway. Συνεργάστηκε με άλλους εκδότες και συγγραφείς, όπως οι Φρανκ Σ. Πέπερ, Colin Page, Τομ Τάλι, Ted Cowan και με τους εικονογράφους John Vernon, John Gillatt, Μάικ Ουέστερν, Ντέιβιντ Σκιου, Άντζελο Τοντάρο, Μπάρι Μίτσελ Tom Kerr και  Χούλιο Σκιαφίνο, για τη δημιουργία των σειρών Skid Solo (στα περιοδικά Hurricane, New Eagle), Billy’s Boots (περιοδικά Scorcher και Striker 1970 - 1990), Hot-Shot Hamish (περιοδικά Scorcher & Score και Tiger), Mighty Mouse (Tiger), His Sporting Lordship (Smash), Crowe Street Comp. (Eagle), Nipper (Tiger) κ.α. Από τις τελευταίες του δουλειές ήταν το σενάριο της ποδοσφαιρικής σειράς We Are United που παρουσιάστηκε από το περιοδικό Champ (1984-85) της εταιρείας D.C. Thomson. Ο Μπέικερ αποσύρθηκε από το χώρο τη δεκαετία του ’90 και τα τελευταία χρόνια της ζωής του ζούσε με την οικογένειά του στην Κορνουάλη, αλλά προσβλήθηκε από τη νόσο Αλτζχάιμερ και τελικά απεβίωσε από πνευμονία.
Παραπομπές
Μπεικερ Φρεντ
Αχειροποίητες εικόνες
Στην παράδοση της χριστιανικής εκκλησίας, αχειροποίητες ονομάζονται οι εικόνες οι οποίες, όπως εικάζεται, δεν ζωγραφίστηκαν από άνθρωπο. Το ιστορικό είναι μακρύ και ανάγεται έως και τον δεύτερο αιώνα μετά Χριστόν. Εν καιρώ εικονομαχίας αποτέλεσαν επιχείρημα των εικονολατρών. Γνωστή αχειροποίητη εικόνα είναι το Ιερόν Μανδήλιον.
Παραπομπές
Κατηγορία:Ορθοδοξία Κατηγορία:Θρησκευτική ορολογία
Εξισορρόπηση φόρτου (υπολογιστές)
Στην πληροφορική εξισορρόπηση φόρτου (αγγλ.: load balancing) είναι ένας όρος ο οποίος περιγράφει την κατανομή μίας λειτουργίας που χρειάζεται να εκτελείται απρόσκοπτα μεταξύ ενός αριθμού διακομιστών με σκοπό τη μείωση του φόρτου εργασίας. Αυτό γίνεται για να επιτευχθεί συνεχής και απρόσκοπτη λειτουργία ενός συστήματος. Ο φόρτος μοιράζεται σε έναν αριθμό από διακομιστές που εξυπηρετούν συγκεκριμένο σκοπό. Αν κάποιος από αυτούς παρουσιάσει πρόβλημα, οι υπόλοιποι συνεχίζουν το έργο απρόσκοπτα, αν και επιβαρύνονται περισσότερο.
Κατηγορία:Δρομολόγηση Κατηγορία:Διαχείριση δικτύων
Σάσσι Άιζακ
Ο Σάσσι Άιζακ (γεννηθείς στις 4 Απριλίου 1982) είναι διεθνής ποδοσφαιριστής από τον Άγιο Χριστόφορο και Νέβις. Αγωνίζεται στη θέση του πλάγιου μέσου. Είναι μέλος της Εθνικής Άγιου Χριστόφορου και Νέβις και της Νιουτάουν Γιουνάιτεντ, στην οποία αγωνίζεται από το 2002.
Εξωτερικοί σύνδεσμοι
Κατηγορία:Ποδοσφαιριστές από Άγιο Χριστόφορο και Νέβι Κατηγορία:Ποδοσφαιριστές Εθνικής Αγίου Χριστόφορου και Νέβις Κατηγορία:Ποδοσφαιριστές Νιουτάουν Γιουνάιτεντ Κατηγορία:Μέσοι ποδοσφαιριστές
Παέζε (Ιταλία)
Το Παέζε (ιταλικά: Paese, βενετικά: Paexe) είναι ιταλικός δήμος στην Επαρχία του Τρεβίζο, στην περιφέρεια του Βένετου.
Παραπομπές
Κατηγορία:Δήμοι της Επαρχίας του Τρεβίζο
Αφέντης και δούλος (νουβέλα)
Ο Αφέντης και δούλος είναι νουβέλα του Τολστόι που έγραψε από το 1894-1895, πενήντα πέντε σελίδων και δέκα ενοτήτων, που αναφέρεται στη θυσία του αφεντικού κατά τη διάρκεια μιας  νύχτας που παγιδευτήκανε από την χιονοθύελλα του γνωστού ρωσικού χειμώνα.
Στις σελίδες της είναι τοποθετημένο ένα πρόβλημα που θα πάρει αργότερα την πρώτη θέση σ΄όλη την πνευματική δημιουργία του Τολστόι: η αναγέννηση των ανθρώπων εκείνων, που ενώ ανήκουν στις προνομιούχες τάξεις, αντιλαμβάνονται την κοινωνική αδικία, την ηθική ποταπότητα και την ψευτιά του περιβάλλοντός τους.
Σύμφωνα με τις πεποιθήσεις του Τολστόι, ένας τέτοιος άνθρωπος (αδιάφορο αν είναι ο εισαγγελέας Ιβάν Ιλίτς ή ο έμπορος Βασίλη Αντριέϊτς Μπριεχούνωφ ή ο ευγενής Νιεχλιούντωφ στο μυθιστόρημα «Ανάσταση» και το «Πρωινό ενός Τσιφλικά») μπορεί ν΄αρχίσει μια καινούργια «αληθινή ζωή», αρκεί μονάχα να κατανοήσει πως όλη η περασμένη του ζωή είναι «κάτι άλλο».
Jedna si jedina
Το Jedna si jedina (Μία είσαι μοναδική- 'Γιέντνα σι γιεντίνα') ήταν ο εθνικός ύμνος της Βοσνίας-Ερζεγοβίνης από το 1992 ως το 1998.
Ζόραν Έρτσεγκ
Ο Ζόραν Έρτσεγκ (γεννημένος στις 11 Ιανουαρίου 1985) είναι Σέρβος πρώην διεθνής καλαθοσφαιριστής. Έχει ύψος 211 εκ. και αγωνιζόταν στη θέση του πάουερ φόργουορντ.
Jedna si jedina
Υιοθετήθηκε το Νοέμβριο του 1992.Η μουσική ανήκε στο παλιό λαϊκό βοσνιακό τραγούδι Sa one strane Plive ενώ οι στίχοι γράφτηκαν από τον Edin Dervišhalidović. Επειδή θεωρήθηκε ότι ο ύμνος απέκλειε τους Σέρβους και τους Κροάτες της χώρας, αντικαταστήθηκε το 1998 από το Intermeco. Πολλοί εθνικά Βόσνιοι όμως συνεχίζουν να θεωρούν το Jedna si jedina ως τον πραγματικό ύμνο της χώρας τους. Στους αθλητικούς αγώνες, οι Βόσνιοι οπαδοί τραγουδούν το Jedna si jedina, ενώ παίζεται το Intermeco.
Εξωτερικοί σύνδεσμοι
Κατηγορία:Εθνικοί ύμνοι Κατηγορία:Εθνικά σύμβολα της Βοσνίας και Ερζεγοβίνης
Ζόραν Έρτσεγκ
Καριέρα
Το 2003 μεταπήδησε στην επίσης σερβική ΦΜΠ Ζελέζνικ στην οποία παρέμεινε μέχρι το καλοκαίρι του 2008, με εξαίρεση λίγους μήνες του 2006 κατά τη διάρκεια των οποίων αγωνίστηκε στη Μπόρατς Τσάτσακ, έταιρη ομάδα της Σερβίας.
Το πέρασμά του από την ΦΜΠ Ζελέζνικ ήταν ιδιαίτερα επιτυχημένο όσον αφορά τους τίτλους, καθώς κατάφερε να κατακτήσει δύο Κύπελλα Σερβίας (2005, 2007) καθώς και μία Αδριατική Λίγκα (2006).
Το 2007, ο Έρτσεγκ προσπάθησε να κάνει το μεγάλο βήμα στην καριέρα του επιδιώκοντας να εξασφαλίσει κάποιο συμβόλαιο σε ομάδα του ΝΒΑ συμμετέχοντας στα Ντραφτ εκείνου του έτους. Ωστόσο, δεν κατάφερε να διακριθεί, με αποτέλεσμα να μην επιλεγεί από καμία ομάδα.
Το καλοκαίρι του 2008, ο Ζόραν Έρτσεγκ άφησε για πρώτη φορά στη μέχρι τότε καριέρα του τη Σερβία και ταξίδεψε στην Ελλάδα για λογαριασμό του Ολυμπιακού Πειραιώς, στον οποίο παρέμεινε μέχρι το 2011, με εξαίρεση τη σεζόν 2009-10 όταν και δόθηκε δανεικός στον Πανιώνιο. Με τους ερυθρόλευκους κατάφερε να κατακτήσει ένα Κύπελλο Ελλάδας το 2011, όταν και νίκησε στον τελικό που διεξήχθη στις 15 Μαΐου 2011 στο Κλειστό Γήπεδο Ελληνικού τον Παναθηναϊκό με σκορ 74-68.
Μετά το τέλος της αγωνιστικής περιόδου 2010-11, ο Έρτσεγκ ταξίδεψε στη γειτονική Τουρκία και την περίοδο 2011-12 αγωνίστηκε με την τουρκική Μπεσίκτας, με την οποία κατάφερε να κατακτήσει το Πρωτάθλημα αλλά και το Κύπελλο Τουρκίας του 2012, ενώ επιπροσθέτως κατέκτησε και το EuroChallenge, όταν και νίκησε στον τελικό που διεξήχθη στο Ντεμπρετσένι της Ουγγαρίας τη γαλλική Ελάν Σαλόν με σκορ 91-86.
Το καλοκαίρι του 2012, ο Ζόραν Έρτσεγκ ταξίδεψε στη Ρωσία υπέγραψε τριετές συμβόλαιο με την ΤΣΣΚΑ Μόσχας, ωστόσο τον Ιούλιο του 2013 κι ενώ νωρίτερα είχε κατακτήσει με την ομάδα της Μόσχας το πρωτάθλημα Ρωσίας αλλά και τη VTB Λίγκα της περιόδου 2012-13, αποφάσισε να αφήσει τη Ρωσία και να επιστρέψει στην Τουρκία, αυτήν τη φορά για λογαριασμό της Γαλατάσαράι, με την οποία έφτασε στα προημιτελικά της Ευρωλίγκας για το 2014.
Διεθνείς συμμετοχές
Ο Ζόραν Έρτσεγκ ήταν διεθνής με την εθνική ομάδα της Σερβίας. Μάλιστα, έχει συμμετάσχει και στα Ευρωμπάσκετ του 2007, του 2009 και του 2013.
Πηγές
Κατηγορία:Σέρβοι καλαθοσφαιριστές Κατηγορία:Καλαθοσφαιριστές ΟΣΦΠ Κατηγορία:Καλαθοσφαιριστές Πανιωνίου Κατηγορία:Καλαθοσφαιριστές ΤΣΣΚΑ Μόσχας Κατηγορία:Καλαθοσφαιριστές Μπόρατς Τσάτσακ Κατηγορία:Καλαθοσφαιριστές ΦΜΠ Ζελέζνικ Κατηγορία:Καλαθοσφαιριστές Γαλατασαράι Κατηγορία:Καλαθοσφαιριστές Μπεσίκτας Κατηγορία:Καλαθοσφαιριστές σερβικών συλλόγων Κατηγορία:Ξένοι καλαθοσφαιριστές στην Ελλάδα
Θέμα Σαμοσάτων
Το Θέμα Σαμοσάτων ήταν διοικητική διαίρεση της Βυζαντινής Αυτοκρατορίας, μικρό συνοριακό Θέμα, κατά τον 9ο, 10ο και 11ο αιώνα. Βρισκόταν στην περιοχή της τότε Συριακής Κομμαγηνής με έδρα την οχυρωμένη πόλη Σαμόσατα, η σημερινή Σαμσάτ της Τουρκίας.
Τα Σαμόσατα ήταν οχυρωμένη πόλη στην βόρεια όχθη του Ευφράτη και ανακαταλήφθηκε από τους βυζαντινούς το 958 από τον Ιωάννη Τσιμισκή και έγινε έδρα στρατηγού. Από τα τέλη του 10ου αιώνα αναφέρεται έδρα κατεπάνω. Τα Σαμόσατα το 1084-85 χάθηκαν οριστικά για τους βυζαντινούς όταν και κατελήφθησαν από τον εμίρη της Μοσούλης.
Γνωστοί διοικητές αναφέρονται οι :
Πηγές
Κατηγορία:Βυζαντινά θέματα
The Offspring
Οι Offspring είναι αμερικάνικο πανκ ροκ μουσικό συγκρότημα, που δημιουργήθηκε στην Huntington Beach της Καλιφόρνια το 1984. Το συγκρότημα πήρε την σημερινή του μορφή το 2007, καθώς τότε ο ντράμερ Άτομ Ουίλαρντ αποφάσισε να αφήσει το συγκρότημα ώστε να επικεντρωθεί στο παράλληλο project του με τίτλο Angels & Airwaves. Οι Offspring έγιναν ευρέως γνωστοί με την κυκλοφορία του τρίτου τους άλμπουμ (μετά το ομότιτλο "The Offspring" του 1989 και το "Ignition" του 1992) Smash το 1994, το οποίο υπολογίζεται να έχει πουλήσει 15.000.000 αντίτυπα παγκοσμίως. Το Smash κυκλοφόρησε λίγους μήνες μετά το επιτυχημένο άλμπουμ ονόματι Dookie των, επίσης Καλιφορνέζων, Green Day. Το γεγονός αυτό έκανε ευρέως γνωστή την Καλιφορνέζικη πανκ ροκ σκηνή, με τα ονόματα των Offspring, Green Day και Rancid να είναι τα πιο διαδεδομένα. Οι εξαιρετικές κριτικές που απέσπασε το Smash τράβηξαν το ενδιαφέρον πολλών μεγάλων δισκογραφικών εταιριών. Τελικά το 1996 οι Offspring υπέγραψαν συμβόλαιο με την Columbia, και το 1997 κυκλοφόρησαν το άλμπουμ Ixnay on the Hombre, το οποίο δέχτηκε πολύ καλές κριτικές. Τα 3 επόμενα άλμπουμ τους, Americana, Conspiracy of One και Splinter συνέχισαν να είναι το ίδιο επιτυχημένα. Το όγδοο άλμπουμ του συγκροτήματος, με τίτλο Rise and Fall, Rage and Grace, κυκλοφόρησε το 2008. To 2012 κυκλοφόρησαν το ένατο άλμπουμ τους Days Go By, με αρκετά καλές κριτικές. Οι Offspring υπολογίζεται να έχουν πουλήσει πάνω από 45 εκατομμύρια δίσκους παγκοσμίως και θεωρούνται ένα από τα πιο επιτυχημένα πανκ ροκ σχήματα όλων των εποχών.
Εξωτερικοί σύνδεσμοι
Κατηγορία:Συγκροτήματα της εναλλακτικής ροκ Κατηγορία:Νικητές Kerrang! Awards Κατηγορία:Punk rock συγκροτήματα από Καλιφόρνια
Βραβεία Σεζάρ του 2008
μικρογραφία|Η Έλσα Ζίλπερσταϊν με το Βραβείο Σέζαρ δεύτερου ρόλου. Η 34η απονομή των Βραβείων Σεζάρ για τις καλύτερες παρουσιάσεις στο χώρου του γαλλικού κινηματογράφου κατά το έτος 2008, έλαβε χώρα στις 27 Φεβρουαρίου 2009 στο Théâtre du Châtelet. Πρόεδρος της βραδιάς ήταν η Σαρλότ Γκενσμπούρ και ο Αντουάν ντε Κον παρουσίασε την τελετή. Η απονομή μεταδόθηκε ζωντανά από το τηλεοπτικό κανάλι Canal+.
Τα περισσότερα βραβεία απέσπασε η ταινία «Séraphine» του Μαρτέν Προβόστ, επτά στο σύνολο, ανάμεσα στα οποία και αυτό της καλύτερης ταινίας της χρονιάς. Δέκα υποψηφιότητες είχε αποσπάσει η ταινία «Mesrine», κερδίζοντας τρία. Οι παρευρισκόμενοι απέτισαν φόρο τιμής στον παραγωγό, σκηνοθέτη και ηθοποιό Κλοντ Μπερί, ο οποίος απεβίωσε τον Ιανουάριο, ενώ για τη σημαντική καριέρα του στον κινηματογράφο τιμήθηκε ο διάσημος Αμερικανός ηθοποιός Ντάστιν Χόφμαν.
Άλφρεντ Βέγκενερ
Ο Άλφρεντ Βέγκενερ (Alfred Wegener, 1 Νοεμβρίου 1880 – 1 Νοεμβρίου 1930) ήταν Γερμανός (Βερολινέζος), αστρονόμος, γεωφυσικός, γεωλόγος και μετεωρολόγος, και ένας από τους πρωτοπόρους στην εξερεύνηση της αρκτικής ζώνης στη Γροιλανδία. Έγινε όμως περισσότερο γνωστός από την προώθηση της θεωρίας του περί της μετακίνησης των ηπείρων το 1912, και που εξέδωσε υπό τον τίτλο «Καταγωγή των ηπείρων και των ωκεανών» το 1915. Θεωρία που μπορεί την εποχή εκείνη να απορρίφθηκε, πλην όμως, μισό αιώνα αργότερα, από τη δεκαετία του 1960, έγινε η βάση της ανάπτυξης της θεωρίας των τεκτονικών πλακών, αποτελώντας σήμερα βασικό δόγμα των γεωεπιστημών.
Βραβεία Σεζάρ του 2008
Βραβεύσεις & Υποψηφιότητες ανά κατηγορία
Ακολουθούν αναλυτικά όλες οι υποψηφιότητες ανά κατηγορία, οι οποίες ανακοινώθηκαν το μεσημέρι της 23ης Ιανουαρίου 2009. Οι νικητές σημειώνονται με την έντονη συμβολοσειρά.
Εξωτερική σύνδεσμοι
Σεζαρ Κατηγορία:Τελετές Βραβείων Σεζάρ
Άλφρεντ Βέγκενερ
Βιογραφία
Ο Άλφρεντ Βέγκενερ γεννήθηκε στο Βερολίνο στις 1 Νοεμβρίου 1880 και ήταν γιος θεολόγου. Σπούδασε αστρονόμος, γεωφυσικός, γεωλόγος και μετεωρολόγος στο Βερολίνο, Χαϊδελβέργη και Ίνσμπρουκ. Συμμετείχε ως μετεωρολόγος στις δανικές αποστολές στη Γροιλανδία υπό τον Λούντβιχ Μύλιος Έριχσεν την περίοδο 1906-1908. Το 1908 ανέλαβε λέκτορας στο Πανεπιστήμιο του Μάρμπουργκ, όπου και εξέδωσε τότε το εγχειρίδιο «Θερμοδυναμική της ατμόσφαιρας». Στις 6 Ιανουαρίου 1912 δημοσίευσε τις αρχές της θεωρίας του περί της μετακίνησης των ηπείρων. Την περίοδο 1912-1917 συνόδευσε τον Λάουγκε Κωχ στο πέρασμά του επίσης στη Γροιλανδία. Το 1914 συμμετείχε ως έφεδρος αξιωματικός πεζικού (της μετεωρολογικής υπηρεσίας) στον Α' Π.Π. στο μέτωπο του Βελγίου, στα Βαλκάνια και τη Βαλτική. Το 1919 κατέλαβε έδρα καθηγητή της Μετεωρολογίας στο Πανεπιστήμιο του Αμβούργου και στη συνέχεια Γεωφυσικής και Μετεωρολογίας στο Πανεπιστήμιο του Γκρατς (1924). Μετά από ένα προκαταρκτικό ταξίδι που πραγματοποίησε το 1929, το επόμενο έτος επιχείρησε μεγάλη αποστολή επιστημονικής εξερεύνησης του παγετώνα της Γροιλανδίας, όπου και βρήκε το θάνατο μεταξύ του πολικού σταθμού Αϊσμίτε και της δυτικής ακτής (Νοέμβριος 1930), σε ηλικία 50 ετών, πιθανότατα από καρδιακή ανεπάρκεια (καθώς μάλιστα ήταν βαρύς καπνιστής). Από τα ταξίδια του και τις έρευνες που πραγματοποίησε δημοσίευσε πολλές μελέτες που αν και το ενδιαφέρον του στη γεωλογία απετέλεσε μια «sidelight» απασχόληση στη τακτική ακαδημαϊκή του καριέρα, έτυχαν μεγάλης επιστημονικής αξίας.
Τιμές
Το όνομά του τιμής ένεκεν φέρουν σήμερα το ομώνυμο Ινστιτούτο Πολικών και Θαλασσίων Ερευνών (ΑΒΙ), στο Μπρεμερχάφεν (Λιμένα της Βρέμης), ένα ειδικό μετάλλιο που χορηγεί η Ευρωπαϊκή Ένωση Γεωεπιστημών σε επιστήμονες που διακρίθηκαν στους τομείς μετεωρολογίας και ωκεανολογίας των πολικών περιοχών, ομώνυμος κρατήρας της Σελήνης και του πλανήτη Άρη, ένας αστεροειδής, καθώς και η περιοχή του θανάτου του στη Γροιλανδία.
Συγγραφικό έργο - εκδόσεις
Από τα σημαντικότερα των συγγραμμάτων του:
Εξωτερικοί σύνδεσμοι
Κατηγορία:Γερμανοί γεωφυσικοί Κατηγορία:Γερμανοί γεωλόγοι Κατηγορία:Γερμανοί μετεωρολόγοι Κατηγορία:Γερμανοί στρατιωτικοί Κατηγορία:Γερμανοί εξερευνητές Κατηγορία:Γερμανοί συγγραφείς
Συνθήκη της Αγίας Πετρούπολης (1723)
Τη συνθήκη υπέγραψε από την πλευρά των Σαφαβιδών ο απεσταλμένος του Σαχ Ισμαήλ Μπεγκ (ή Ισμαήλ Μπέη), ο οποίος είχε σταλεί από τον ίδιο τον σαχ Ταχμάσπ Β΄. Ωστόσο, όταν η συνθήκη έφτασε στην προσωρινή πρωτεύουσα Καζβίν, τον Απρίλιο του 1724 ο Ταχμάσπ δεν συμφώνησε με τους αρνητικούς όρους της συνθήκης και ως εκ τούτου δεν την επικύρωσε. Ήδη ήταν σαφές ότι οι Ρώσοι, αν και κατέλαβαν τα ιρανικά εδάφη, δεν συνιστούσαν σοβαρή απειλή για την Περσία, έστω και αν είχε αποδυναμωθεί σοβαρά με τα γεγονότα του 1720. Αυτό, ωστόσο, είχε αργότερα ως αποτέλεσμα να αναγκαστεί να εγκαταλείψει την Περσία και να πεθάνει στην εξορία στο Αστραχάν περίπου είκοσι χρόνια αργότερα.
Όλα τα κατακτημένα εδάφη επιστράφηκαν στην Περσία (υπό την ηγεσία του Ναντέρ Σαχ) το 1732 και το 1735 αντίστοιχα, σύμφωνα με τους όρους της συνθήκης του Ρεστ και της συνθήκης της Γκαντζά, επί της αυτοκράτειρας Άννα Ιοάννοβνα.
Παραπομπές σημειώσεις
Κατηγορία:Ρωσοπερσικοί πόλεμοι
Πεντερόμπα
Η Πεντερόμπα (ιταλικά: Pederobba, βενετικά: Pederoba) είναι ιταλικός δήμος στην Επαρχία του Τρεβίζο, στην περιφέρεια του Βένετου.
Παραπομπές
Κατηγορία:Δήμοι της Επαρχίας του Τρεβίζο
Πόρτσμουθ ΦΚ
Η Πόρτσμουθ ΦΚ (αγγλικά: Portsmouth F.C.) είναι επαγγελματικός ποδοσφαιρικός σύλλογος που εδρεύει στην πόλη του Πόρτσμουθ στη νότια Αγγλία. Η ομάδα ιδρύθηκε το 1898 και αγωνίζεται στο γήπεδο Φράττον Παρκ. Σήμερα αγωνίζεται στην Λιγκ Ουάν.